**DECIZIA ETAPEI DE ÎNCADRARE**

Proiect

Ca urmare a solicitării de emitere a acordului de mediu adresate de **COMUNA VĂLENI** cu sediul în comuna Văleni, sat Văleni, str. Cozma Șarpe nr.3, judeţul Neamţ, înregistrată la APM Neamț cu nr.7827/14.10.2017, în baza Legii nr. 292/2018 privind evaluarea impactului anumitor proiecte publice şi private asupra mediului şi a <LLNK 12007 57182 3?1 0 46>Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin <LLNK 12011 49 10 201 0 17>Legea nr. 49/2011, cu modificările şi completările ulterioare,Agenţia pentru Protecţia Mediului Neamţ decide, ca urmare a consultărilor desfăşurate în cadrul şedinţei Comisiei de analiză tehnică din data de 20.02.2019 și din data de 9.04.2020, că proiectul **“Infiintare sistem de alimentare cu apa si sistem de canalizare ape uzate in satul Valeni, comuna Valeni, judetul Neamț”, propus a fi realizat în comuna Văleni, satele Văleni, Moreni și David, intravilan și extravilan**,***nu se supune evaluării impactului asupra mediului, nu se supune evaluării adecvate şi nu se supune evaluării impactului asupra corpurilor de apă****.*

**Justificarea prezentei decizii:**

 **I. Motivele pe baza cărora s-a stabilit că nu este necesară efectuarea evaluării impactului asupra mediului sunt următoarele:**

1. proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului Anexa nr. 2 – pct. 10 lit.b) „ proiecte de dezvoltare urbană, inclusiv construcţia centrelor comerciale şi a parcărilor auto publice” și l) “instalaţii de extracţie a apei subterane şi de reîncărcare artificială a rezervelor de apă subterană, altele decât cele prevăzute în anexa nr. 1.”

-cererea de solicitare a acordului de mediu a fost făcută cunoscută publicului interesat prin publicare în ziarul "Monitorul" din 6.02.2019, postare pe site-ul APM Neamț (6.02.2019);

- decizia luată în cadrul ședinței Comisiei de analiză tehnică, privind etapa de încadrare, a fost adusă la cunoștința publicului prin postare pe site-ul APM Neamț la data de 10.04.2020, și prin grija titularului de proiect anunțul privind decizia a luată a fost publicată în ziarul "Monitorul" din 13.04.2020 și afișată la sediul Primăriei comunei Văleni;

- nu s-au înregistrat cereri de studiere a documentației depuse la APM Neamț și nici nu s-au înregistrat comentarii/obiecțiuni/contestații pe parcursul derulării procedurii, legat de implementarea proiectului.

1. Caracteristicile proiectului:

**a) dimensiunea şi concepţia întregului proiect:** proiect de dimensiuni medii

Prezentul propune infiintarea retelei de canalizare, a statiei de epurare si infiintare sistemului de alimentare cu apa in satele Valeni, Moreni si Davind din Comuna Valeni, judetul Neamt.

In prezent in comuna Valeni nu exista un sistem de alimentare cu apă si nici un sistem de canalizare.

**Sistemul de alimentare cu apă**

Sistemul de alimentare cu apa este format din:

-**gospodaria de apa GA 01** –cuprinde put forat F1, rezervor tampon R1 si statie de pompare SP01

-put forat F2, amplasat pe malul stang al raului Sarpelui;

-gospodaria de apa GA 02 –cuprinde statie de tratare apa, 2 rezervoare inmagazinare apa, statie de pompare SP02;

Prin avizul de amplasament nr. 3/23.03.2020 emis de ABA Siret, au fost reglementate lucrari pentru scoaterea de sub efectul inundatiilor a forajelor F1 si F2, a rezervorului tampon si a statiei de pompare SP 01.

**Surse**: 2 puțuri forate, P1 și P2, H1=H2=120 m, Qtotal=4,65 l/s.

**Instalații de captare:** 2 stații de pompare echipate cu 1A+1R pompe: Qp=9 mc/h, Hp=150 mCA.

**Instalații de aducțiune:** apa captată va fi transportată prin intermediul unei conducte PEID De 110 x 2,3 mm, L=25 m, către rezervorul tampon R01 amplasat in cadrul GA01. Pe retelele de aductiune au fost prevazute 7 cămine de vane.

**Instalații de tratare:**

Statia de tratare face parte din GA02 sieste dimensionată pentru Q=18 mc/h și va cuprinde:

 -tratament electrochimic -pentru eliminarea clorurilor din apă,

 -ozonizare în sistem de reacție sub presiune (generator de ozon, sistem de injecție al ozonului, vas de contact și reacție, distrugător termocatalitic de ozon rezidual) - agentul de tratare și dezinfecție va fi ozonul,

 -filtrare sub presiune pe filtre multimedia,

 -decantor apă de spălare (nămolul decantat va fi evacuat periodic prin vidanjare),

 -instalație de dozare hipoclorit de sodiu, tablou automatizare.

**Instalații de distribuție și înmagazinare:**

*Instalatii de distributie*: conducte PEID, PE100, Dn 200x7,7 mm, Dn 160x14,6 mm, Dn 125x11,4 mm, 110x10 mm, L=13102 m.

Distributia apei se va face in satele Valeni, Moreni si David ale comunei Valeni. Nu sunt prevazute racordari ale consumatorilor la reteaua de distributie.

*Statii de pompare:*

-SP 01 din cadrul GA01, echipata cu doua electropompe Qp total=2x17,0 mc/h, Hp=115 mCA,

-SP 02 din cadrul GA02 echipata cu doua electropompe Qp total=42,30 mc/h, Hp=40mCA.

*Rezervoare de inmagazinare* :

-1 rezervor tampon amplasat in cadrul GA01, executat suprateran, din tole metalice, cu V=100 mc, D=3,34 m, H=6,11 m. Rezervorul va fi prevăzut cu o conductă (PEID, De 110x6,6 mm, L=100 m) prin care se deversează apa în pârâul Valea Mare, în caz de avarii sau reparații.

-2 rezervoare R02 si R03 cu V=2x200 mc, D=7,65 m, H=5,60 m, executate suprateran, din tole metalice, amplasate pe malul drept al raului Sarpelui.

Pe retelele de distributie au fost prevazute 57 camine de vane si 38 hidranti de incendiu Dn 80 mm si Dn 100mm.

**Sistemul de canalizare:** -se va realiza in satele Valeni , Moreni si David,colectoare din PVC SN8 Dn 200 mm, L=906 m, Dn=250 mm, L=11989 m, L totala =12895 m. Pe reteaua de canalizare au fost prevazute 300 camine de vizitare si 6 statii de pompare. Statiile de pompare vor fi echipate cu electropompe submersibile.

SPAU1 -va prelua apele uzate din colectorul principal CP2

 -statia va fi echipata cu pompe submersibile (Q=4,38 mc/h, Hp=13,37 mCA)

SPAU2 -va prelua apele uzate din colectorul principal CP5

 -statia va fi echipata cu pompe submersibile (Q=9,79 mc/h, Hp=17,98 mCA)

SPAU3 -va prelua apele uzate din toate colectoarele principale si secundare si le va trimite catre SEAU

 -statia va fi echipata cu pompe submersibile (Q=18,41 mc/h, Hp=5,70 mCA)

SPAU4 -va prelua apele uzate din colectorul principal CP14

 -statia va fi echipata cu pompe submersibile (Q=3,85 mc/h, Hp=26,97 mCA)

SPAU5 -va prelua apele uzate din colectorul secundar CS1

 -statia va fi echipata cu pompe submersibile (Q=1,59 mc/h, Hp=31,156 mCA)

SPAU6 -va prelua apele uzate din colectoarele seundare CS6 si CS 5

 -statia va fi echipata cu pompe submersibile (Q=1,37 mc/h, Hp=12,10 mCA)

Nu sunt prevazute bransari ale consumatorilor la reteua de canalizare.

**Statia de epurare ape uzate menajere**

Pe malul stang al raului Valea Mare, se va monta o statie modulara tip Biorotor, de tip mecano-biologic cu treapta tertiara, Quz zi med=250 mc/zi, pentru 2100 l.e.

 Conform studiului hidrologic, amplasamentul stației de epurare este inundabil la debitul cu probabilitatea de 1 %. Ca urmare, prin avizul de amplasament nr. 3/23.03.2020 emis de ABA Siret, au fost reglementate lucrari pentru scoaterea de sub efectul inundatiilor a amplasamentului acesteia.

 *Statia de epurare va cuprinde:*

* Treapta de epurare mecano-chimica : debitmetru la intrarea in statie, deznisipator, separator de grasimi, bazin de omogenizare si egalizare debite, bazin de aerare, statie automata de pompare apa uzata, statie de dozare sulfat ferric,
* Treapta de epurare biologica aeroba: bioreactoare bazin selector aerob, biorotorul, rotor mobil cu filtru de polipropilena, decantor secundar, instalatie pentru namol activ, filtru final, sistem tratare apa cu hipoclorit de sodiu,
* Circuitul namolului: compartiment stocare namol, instalatie deshidratare namol in exces cu saci, container pentru saci namol, instalatie defosforizare cu sulfat feeric, suflante, laborator,
* Sistem SCADA,
* Container personal si laborator,
* Circuit by-pass pentru situatii de urgenta,
* Evacuarea apei uzate epurate din statia de epurare in raul Valea Mare se va face printr-un colector ingropat, din PVC Dn 315x9,3 mm, L=99 m, prevazut cu un clapet de sens.

Avizul de gospodărire a apelor nr. ....... prevede:

“Conform studiului hidrologic, amplasamentul stației de epurare este inundabil la debitul cu probabilitatea de 1 %. Ca urmare, prin avizul de amplasament nr. 3/23.03.2020 emis de ABA Siret, au fost reglementate lucrari pentru scoaterea de sub efectul inundatiilor a amplasamentului acesteia.

Gura de varsare: malul va fi amenajat cu dale din beton (5,0 x 4,35 m) conform plansei H 64 din documentația tehnica, continuată amonte (L=20,5 m) și aval (L=20 m) cu o apărare de mal din gabioane, conform planselor PS10 și H63 din documentația tehnică. Gabioanele vor avea următoarele dimensiuni:

 -gabion tip G1 : 2,0 x 1,0 x 5,0 m,

 -gabion tip G2 : 1,0 x 1,50 x 5,0 m,

 -gabion tip G3 : 1,0 x 1,0 x 5,0 m.”

Alimentarea cu apa a statiei de epurare se va realiza printr-un bransament la reteaua de distributie apa printr-o conducta PEID Dn 110 L=212 m.

Subtraversări și supratraversări cursuri de apă

Supratraversarile se vor realiza pe infrastructura proprie, conductele vor fi pozate pe stalpi de metal inglobati in beton.

Traseul rețelelor de alimentare cu apă și canalizare ape uzate vor intersecta cursuri de apă in urmatoarele puncte:

*a) traversari de cursuri de apa cu retele de distributie apa:*

-supratraversare nr. 1 raul Sarpelui cu conducta PEID Dn 125x11,4 mm in tub de protectie OLZn Dn 125x4 mm, L=25 m, aval de pod, cota inferioara conducta 252,50 mdMN (cota 1% 251,70 mdMN).

-supratraversare nr. 2 torent Podis cu conducta PEID Dn 110x10mm in tub de protectie OLZn Dn 100x4 mm, L=20 m, amonte de pod, cota inferioara conducta 235,50 mdMN (cota 1% 231,30 mdMN).

-supratraversare nr. 3 torent Tarna cu conducta PEID Dn 110x10mm in tub de protectie OLZn Dn 100x3,6 mm, L=20 m, amonte de pod, cota inferioara conducta 281,50 mdMN (cota 1% 279,20 mdMN).

*b)traversari de cursuri de apa cu conducta de canalizare:*

-supratraversare nr. 1 raul Sarpelui cu conducta PEID Dn 140x8,3 mm in tub de protectie Spiro, L=18 m, aval de pod, cota inferioara conducta 252,50 mdMN (cota 1% 251,10 mdMN).

-supratraversare nr. 2 torent Podis cu conducta PEID Dn 110x6,6 mm in tub de protectie Spiro, L=18,50 m, aval de pod, cota inferioara conducta 235,50 mdMN (cota 1% 231,30 mdMN).

-supratraversare nr. 3 torent Tarna cu conducta PEID Dn 90x5,4mm in tub de protectie OLZn Dn 100x3,6 mm, L=20 m, aval de pod, cota inferioara conducta 281,50 mdMN (cota 1% 278,10 mdMN).

-subtraversare nr.1 raul Sarpelui - se va realiza prin foraj orizontal dirijat, aval de pod, cu conducta PVC Dn 250x6,2 mm in tub de protectie din OLZn 400 mm, L=27 m, montata cu 0,93 m sub cota de afuiere (1,32 m).

-subtraversare nr. 2 torent Podis - se va realiza prin foraj orizontal dirijat, aval de pod, cu conducta PVC Dn 250x7,3mm in tub de protectie din OLZn 400 mm, L=17,50 m, montata la adancimea de 1,16 m sub cota de afuiere (1,09 m).

-subtraversare nr. 3 torent Tarna - se va realiza prin foraj orizontal dirijat, amonte de pod, cu conducta PVC Dn 250x7,3mm in tub de protectie din OLZn 400 mm, L=19,50 m, montata la adancimea de 1,18 m sub cota de afuiere (1,07 m).

**b) cumularea cu alte proiecte existente şi/sau aprobate:** nu este cazul;

**c) utilizarea resurselor naturale, în special a solului, a terenurilor, a apei şi a biodiversităţii:**

* Pentru realizarea proiectului se vor utiliza materiale de construcţii (nisip, agregate naturale sortate/nesortate, după caz);
* Proiectul nu implică utilizarea resurselor de care depinde diversitatea biologică din zonă (extracţia agregatelor minerale, defrişări, inundare terenuri, pescuit, vânătoare, colectare plante);

**d) cantitatea şi tipurile de deşeuri generate/gestionate:**

- în perioada de realizare a lucrărilor de construcții și montaj*:* - deșeuri din activitatea de construire (deșeuri din construcții -cod 17 xx xx și deșeuri municipale -cod 20 03 01, deșeuri din ambalaje cod 15 01 xx, etc.);

- deşeurile rezultate în perioada lucrărilor de execuţie vor fi stocate temporar selective, pe categorii și ulterior vor fi predate către un operator autorizat să presteze servicii de salubrizare sau de preluare/ transport/ eliminare/ valorificare deşeuri reciclabile.

-în situația unor scurgeri accidentale de combustibili sau uleiuri de la utilajele utilizate în construcții sau de la mijloacele de transport se va interveni imediat cu material absorbant, ulterior se va curăța zona și deșeul astfel rezultat, deșeu cu conținut de substanțe periculoase, va fi stocat separat într-un recipient adecvat și va fi predat către un operator autorizat să gestioneze această categorie de deșeu.

 În situația apariției altor deșeuri decât cele de mai sus, neidentificate inițial, prin grija titularului, constructorul are obligația încadrării corecte, sub aspectul codului de deșeu, și gestionării corespunzătoare până la predarea lor unor agenți economici autorizați să execute activități de colectare/ transport în vederea eliminării/ valorificării deșeurilor și resturilor.

**e) poluarea şi alte efecte negative:**

- în perioada executării lucrărilor vor fi generate emisii rezultate din surse mobile: poluanți specifici rezultaţi din arderea gazelor de eşapament provenite de la autovehiculele utilizate pentru transport materiale de construcții și deșeuri, pulberi -particule de praf antrenate de vânt pe perioada desfășurării operațiunilor de excavare/umplere;

 - surse de poluare fonică în perioada realizării lucrărilor: vehiculele şi utilajele generatoare de zgomote implicate în realizarea proiectului de investiții;

 - surse de emisii poluante după punerea în funcțiune a proiectului -nu este cazul.

 - surse de poluare fonică după punerea în funcțiune a proiectului – nu este cazul.

În vederea limitării acestora și a reducerii impactului asupra mediului vor fi respectate ,,**Condițiile de realizare a proiectuluiˮ,** impuse prin prezentul act administrativ;

 **f) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:** nu sunt identificate. Se va avea în vedere o organizare de șantier corespunzatoare și adecvată care să asigure evitarea oricăror posibile accidente (fără a se limita la acestea: îngrădirea și semnalizarea zonelor de lucru, nu se vor lăsa la sfârșitul zilei de lucru porțiuni de lucrări începute și neterminate care ar putea genera accidente, etc.); se va respecta legislația în vigoare în domeniul protecției muncii;

**g) riscurile pentru sănătatea umană - de exemplu, din cauza contaminării apei sau a poluării atmosferice**: în regulamentul de exploatare al sistemului de alimentare cu apă, canalizare și al stației de epurare vor fi prevăzute măsuri pentru remedierea situațiilor cu risc pentru sănătatea umană;

**2. Amplasarea proiectului**

**a) utilizarea actuală şi aprobată a terenurilor:** Conform Certificatului de Urbanism nr.10 din data de 04.10.2019, emis de Primăria comunei Văleni, județul Neamț, terenurile care vor fi ocupate de proiect sunt situate în intravilanul și extravilanul satelor Văleni, Moreni și David și aparțin domeniului public al Consiliului Local Văleni. Categoria de folosință: zona drumurilor DJ 157A, DC 180, drumuri sătești și pășune.

Terenul pășune (9740 mp) va fi ocupat definitiv de zona de protecție sanitară a sursei de apă, stației de tratare și stației de epurare.

Prin Decizia nr. 57/2.09.2019 a Direcției pentru Agricultură Județeană Neamț: a fost aprobată scoaterea definitivă din circuitul agricol terenul situat în extravilanul comunei Văleni în suprafață de 9740 mp, categoria de folosință pajiști permanente, îmscris în CF nr. 50455, nr. cadastral nr. 50456, CF nr.. 50458, CF NR. 50458, nr. cadastral 50458.

**b) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:** prin implementarea proiectului resursele naturale nu vor fi afectate;

**c) capacitatea de absorbţie a mediului natural, acordându-se o atenţie specială următoarelor zone:**

 1. zone umede, zone riverane, guri ale râurilor: nu se aplică proiectului;

 2. zone costiere şi mediul marin: nu se aplică proiectului;

 3. zonele montane şi forestiere: nu se aplică proiectului;

 4. arii naturale protejate de interes naţional, comunitar, internaţional: nu este cazul;

 5. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;

 6. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu se aplică proiectului;

 7. zonele cu o densitate mare a populaţiei: nu este cazul;

 8. peisaje şi situri importante din punct de vedere istoric, cultural sau arheologic: o parte din lucrările prevăzute în proiect se vor realiza în zone de protecție a monumentulelor istorice.

**3. Tipurile şi caracteristicile impactului potenţial**

**a) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată:**

Soluţia recomandată prin proiect nu introduce efecte negative suplimentare asupra solului, drenajului, microclimatului apelor de suprafaţã, vegetaţiei, faunei, aerului sau peisajului. Implementarea proiectului nu produce efecte negative asupra populației, sănătății umane, biodiversității, conservarea habitatelor naturale, a florei și a faunei sălbatice, terenurilor, solului, folosințelor, bunurilor materiale, calității și regimului cantitativ al apei, calității aerului, climei, zgomotelor și vibrațiilor, peisajului și mediului vizual, patrimoniului istoric și cultural și asupra interacțiunilor dintre aceste elemente si nu existã riscul ca în perioada de execuţie a modificarilor sã aparã efecte negative dacă sunt respectate „Condițiile de realizare a proiectuluiˮ impuse prin prezentul act administrativ și din avizele obținute;

**b) natura impactului:** pe perioada execuției lucrărilor - emisii de pulberi, zgomotul și vibrațiile din timpul lucrărilor de construcții-montaj vor crea disconfort locuitorilor în vecinătatea cărora se execută lucrările;

**c) natura transfrontalieră a impactului:** nu se aplică proiectului;

**d) intensitatea şi complexitatea impactului:** impact redus pe perioada efectuării unor anumite lucrări generatoare de zgomot și/sau pulberi, limitat în mare parte la zona în care se vor realiza lucrările propuse;

**e) probabilitatea impactului:** prin respectarea condițiilor impuse prin avizele obținute și prin respectarea legislației în domeniul protecției mediului în vigoare, se reduce la minim probabilitatea apariției unui impact negativ asupra mediului;

**f) debutul, durata, frecvenţa şi reversibilitatea preconizate ale impactului:** impactul este reversibil, temporar, se va declanșa odata cu începerea lucrărilor de construire iar intensitatea sa va fi variabilă în funcție de operațiunile executate:

* În perioada de execuție, în cazul apariției unor eventuale poluări accidentale ce pot avea un potențial nivel scăzut, impactul negativ se va manifesta pe o perioada scurtă de timp, antreprenorul/constructorul având obligația de a interveni imediat pentru a înlătura sursa de poluare și preveni extinderea acesteia.

**g) cumularea impactului cu impactul altor proiecte existente şi/sau aprobate:** nu este cazul;

**h) posibilitatea de reducere efectivă a impactului:** se vor respecta măsurile propuse prin proiect, condițiile stabilite prin prezenta decizie a etapei de încadrare.

**II. Motivele pe baza cărora s-a stabilit că nu este necesară efectuarea evaluării adecvate sunt următoarele:**

1. proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

* proiectul propus intră sub incidenţa art. 48 / 54 din Legea apelor nr. 107/1996, cu modificările şi completările ulterioare;
* a fost emis draftul avizului de gospodărire a apelor de către ABA “Siret” Bacău.

**Măsurile şi condiţiile de realizare a proiectului în conformitate cu draftul Avizului de gospodărire a apelor** **sunt:**

- Beneficiarul va monta la sursa sisteme de masurare a debitului de apa preluat din cele 2 puturi forate.

-Apararea de mal de gabioane din dreptul gurii de varsare, va fi amplasată pe o saltea de gabioane pozată sub cota talvegului din zonă.

- Toate lucrările pentru realizarea sistemului de alimentare cu apă și a sistemului de canalizare se pot executa numai pe terenuri domeniu public al statului, domeniu public și privat al autorității publice locale.

- Este interzisă amplasarea căminelor de vane, aerisire/dezaerisire, golire și a stațiilor de pompare ape uzate în albia râurilor sau cuvetele lacurilor, în apropierea malurilor acestora, pe construcții hidrotehnice și în zona de protecție a acestora.

- Se vor institui zonele de protecţie sanitară cu regim sever, de restricţie şi perimetrul hidrogeologic la toate obiectele ce constituie sistemul de alimentare cu apă, conform prevederilor HG nr. 930/2005 şi Ordinului Ministrului Mediului şi Pădurilor nr. 1278/2011.

- Zonele de protecție sanitară cu regim sever și de restricție vor fi delimitate conform HG 930/2005, printr-o împrejmuire din plasă bordurată galvanizată.

- Terenurile din zonele de protectie sanitară ale captării de apă vor fi utilizate în conformitate cu prevederile HG 930/2005.

-Pentru apele provenite de la golirea instalației de clorinare în cazul unei avarii sau a reviziei periodice, precum și pentru apele provenite de la spălător, se va construi un bazin etanș vidanjabil din beton. Termen: odată cu punerea în funcțiune a stației de epurare.

-Pentru a respecta prevederile HG 846/2010 privind aprobarea Strategiei naţionale de management al riscului la inundaţii pe termen mediu şi lung, toate lucrările de supratraversare a cursurilor de apă, vor fi realizate astfel încât să asigure tranzitarea debitului cu probabilitatea de depăşire 1% și o gardă pentru plutitori, iar subtraversările se vor realiza sub adâncimea de afuiere totală.

-În cazul subtraversărilor de cursuri de apă realizate prin săpătură deschisă conductele vor fi obligatoriu lestate.

- Beneficiarul rețelei de apă potabilă va mări capacitatea de înmagazinare a apei potabile fie prin mărirea capacității rezervorarelor de înmagazinare propuse prin prezenta investiție, fie prin suplimentarea cu un nou rezervor.

-În caz de mărire a debitelor de ape uzate, beneficiarul stației de epurare are obligația de a lua măsuri pentru extinderea stației de epurare , prin adăugarea de noi module, astfel încât să se asigure permanent epurarea întregului debit de ape uzate colectate din comuna Văleni.

- Conform Legii Apelor 107/1996 cu modificările și completările ulterioare și HG 930/2005 deţinătorii şi/sau operatorii cu orice titlu ai captarilor, construcţiilor şi instalaţiilor destinate alimentarii centralizate cu apă potabilă, au obligația de a dimensiona şi institui în teren zonele de protecţie sanitară și hidrogeologică cel mai târziu odată cu punerea în funcţiune a acestora, aceasta constituind o condiţie obligatorie a eliberării autorizaţiei de gospodărire a apelor.

- Conform art. 5 din Legea Apelor 107/1996 cu modificările și completările ulterioare, zonele de protecţie sanitară cu regim sever și cu regim de restricţii, precum şi perimetrele de protecţie hidrogeologică se instituie în jurul surselor şi instalaţiilor de alimentare cu apă potabilă, în scopul evitării oricărei posibilităţi de contaminare sau impurificare a apei, iar dreptul de proprietate asupra surselor şi instalaţiilor de alimentare cu apă potabilă, se extinde şi asupra zonelor de protecţie sanitară cu regim sever.

- Folosirea apei în scop potabil se va face numai cu avizul Direcţiei de Sănătate Publică Neamț, Autorizația sanitară de funcționare fiind obligatorie la autorizarea din punct de vedere al gospodării apelor.

- Nu sunt permise evacuări de deşeuri şi ape uzate în apele de suprafaţă, subterane sau terenurile adiacente. Evacuarea apelor uzate neepurate în cursuri de apă se sancționează conform Legii Apelor 107/1996 cu modificările și completările ulterioare.

- Nu se admite evacuarea în emisar (râu Valea Mare) a substanțelor periculoase/prioritar periculoase în conformitate cu HG 576/2016.

- Emitentul avizului de gospodărire a apelor nu răspunde de calitatea şi nici de cantitatea apei solicitate din sursă, nici de stabilitatea lucrărilor, aceasta fiind în responsabilitatea proiectantului , constructorului şi a beneficiarului.

- Dacă parametrii sau soluţiile tehnice avizate în prezentul aviz de gospodărire a apelor se modifică, se va solicita, conform Ordinului nr. 828/2019 al Ministerului Apelor și Pădurilor, aviz modificator.

- Prezentul aviz nu exclude obligația solicitării și obținerii și a celorlalte avize/acorduri legale.

- Punerea în funcţiune a instalaţiilor prevăzute în prezentul aviz de gospodărire a apei se va face în baza “Autorizaţiei de gospodărire a apelor” pentru întreaga folosință funcțională, eliberată de Administraţia Bazinală de Apă Bacău. Beneficiarul are obligaţia să solicite autorizarea în baza unei documentaţii tehnice întocmită conform prevederilor Ordinului nr. 891/2019 al Ministerului Apelor și Pădurilor, de un proiectant certificat de Ministerul Apelor și Pădurilor. Documentația tehnică va avea obligatoriu anexate documenta care să ateste calitatea lucrărilor executate pe zona de subtraversare cursuri de apă, precum și dispozițiile generale pentru toate traversările de cursuri de apă cu conductele de distribuție și canalizare.

 - Conform Legii Apelor 107/1996, a HG 352/2005, și a Legii serviciului de alimentare cu apă şi canalizare nr. 241/2006, cu modificările și completările ulterioare, autorităţile administraţiei publice locale au obligaţia exclusivă a asigurării gospodăririi eficiente a apei distribuite în localităţi, precum şi colectarea, canalizarea şi epurarea apelor uzate aferente. De asemenea, obligația asigurării racordării la sistemul de canalizare centralizat a tuturor imobilelor care dețin instalații interioare de alimentare cu apă, revine autorității publice locale.

- Până la finalizarea sistemului centralizat de canalizare, în cazul instalatiilor interioare de alimentare cu apă în imobile, evacuarea apelor uzate se va face în bazine etanş vidanjabile, bazine care vor fi vidanjate de un operator specializat la o stație de epurare.

-Înainte de punerea în funcțiune a stației de epurare se va încheia un contract cu o societate autorizată pentru preluarea nămolului.

- Lucrările prevăzute a se executa în albia cursurilor de apă vor respecta Ordinul 1215/2008 al MMDD – Normativ tehnic pentru lucrări hidrotehnice NTLH – 001 – Criterii şi principii pentru evaluarea şi selectarea soluţiilor tehnice de proiectare şi realizare a lucrărilor hidrotehnice de amenajare/reamenajare a cursurilor de apă pentru atingerea obiectivelor de mediu din domeniul apelor şi Ord. 1163 din 16 iulie 2007 al MMDD privind aprobarea unor măsuri pentru îmbunătăţirea soluţiilor tehnice de proiectare şi de realizare a lucrărilor hidrotehnice de amenajare şi reamenajare a cursurilor de apă, pentru atingerea obiectivelor de mediu din domeniul apelor.

- Deținătorul are obligația urmăririi comportării în timp a lucrărilor pe întreaga perioadă de execuție, punere în funcțiune și exploatare.

- Beneficiarul avizului este obligat ca, pe întreaga perioadă de execuţie a lucrărilor să asigure în albia cursului de apă, scurgerea normală a apelor.

- La terminarea lucrărilor se vor îndepărta din albie deşeurile rezultate în urma execuţiei lucrărilor;

- În execuţie se va da o atenţie deosebită fundării lucrărilor, respectând cu stricteţe cotele şi procesele tehnologice, iar lucrările în albie se vor executa în perioadele apelor mici.

- Folosirea agregatelor mineralelor din cursurile de apă pentru executarea lucrărilor, este permisă numai în baza unei autorizaţii de gospodărire a apelor emisă de Administraţia Bazinală de Apă Siret, în urma parcurgerii unei proceduri complete de atribuire a unui perimetru conform legislației în vigoare. În caz contrar, agregatele minerale se vor procura de la furnizori autorizați.

- Beneficiarul și proiectantul sunt direct răspunzători de datele înscrise în documentaţia tehnică care a stat la baza obținerii prezentului aviz.

**Condiţii cu caracter general:**

 **Condițiile de realizare a proiectului**

* obţinerea tuturor avizelor precizate în Certificatul de urbanism nr. 10/4.10.2019 emis de Primăria comunei Văleni şi respectarea condiţiilor impuse prin acestea;
* conform adresei nr.462/24.04.2020 a Direcției Județene pentru Cultură Neamț: “*Potrivit Legii nr. 422/2011 privind protejarea monumentelor istorice, actualizată, și a OG 43/2000 privind protecția patrimoniului arheologic și declararea unor situri arheologice cu zone de interes național, cu modificările și completările ulterioare*, **proiectul necesită Avizul Direcției Județene pentru Cultură Neamț.**
* respectarea tuturor prevederilor şi cerinţelor avizelor și acordurilor obținute precum și a legislației în domeniu. respectarea  documentaţiei tehnice depuse, a condiţiilor şi prevederilor proiectului de execuţie;
* titularul are obligația de a notifica în scris APM Neamț despre orice modificare survenită asupra proiectului și ori de câte ori va exista o schimbare de fond a datelor care au stat la baza eliberării prezentului document;
* la terminarea tuturor lucrărilor prevăzute în proiectul de investiţii se va solicita APM Neamţ delegarea unei persoane în vederea efectuării controlului conformării cu prevederile prezentului act de reglementare. Procesul verbal întocmit se va anexa și va face parte integrantă din procesul verbal de recepție la terminarea lucrărilor;
* prezentul document nu exonerează de răpundere proiectantul şi/sau constructorul în cazul producerii unor accidente în timpul execuţiei lucrărilor sau exploatării investiţiei.

**Condiţii aferente lucrărilor de construire şi specifice organizării de şantier:**

 Organizarea de șantier este o sursă de zgomot, emisii noxe și deșeuri. Nivelul de zgomot şi vibraţii se va încadra în limitele admise prin SR 10009/2017 şi în limitele prevăzute în Ord. Ministrului Sănătăţii nr.119/2014 pentru aprobarea Normelor de igienă şi a recomandărilor privind mediul de viaţă al populaţiei.

Pentru realizarea organizării de șantier se vor avea în vedere următoarele :

* delimitarea zonelor de lucru pentru realizarea obiectivului de investiţie pentru organizarea de şantier se va amenaja pe terenul proprietate privata a beneficiarului, pe amplasamentului proiectului, pe platformă balastată care va fi utilizată ulterior pentru amanajere de platforme betonate si cele suplimentar utilizate vor fi readuse la forma initială și se vor stabili zonele de parcare a autovehiculelor şi utilajelor;
* organizarea de şantier se va realiza în interiorul amplasamentului, pe toată durata execuţiei lucrărilor, astfel încât impactul generat asupra factorilor de mediu în timpul executării lucrărilor de construcţii proiectate să fie cât mai redus;
* organizarea de şantier va fi amenajată conform prevederilor Legii nr. 50/1991 privind autorizarea lucrărilor de construcţii, cu modificările şi completările ulterioare;
* apele uzate menajere se vor evacua în toalete ecologice;
* deşeurile menajere vor fi colectate ȋn pubele etanşe;
* depozitarea deşeurilor de construcţie în mod controlat, în spaţii special destinate şi amenajate şi eliminarea acestor deşeuri prin operatori autorizaţi;
* întreţinerea utilajelor şi a mijloacelor de transport în vederea evitării scurgerilor de combustibili şi uleiuri uzate pe sol;
* nu se vor stoca temporar carburanţi pe amplasament;
* se interzice executantului să efectueze depanarea mijloacelor de transport sau repararea şi întreţinerea utilajelor în amplasament;
* utilajele/mijloacele de transport nu se vor spăla în zona aferentă amplasamentului;
* depozitarea materialelor de construcţii se va face în locuri amenajate corespunzător;
* personalul executantului va fi instruit cu privire la răspunderile ce revin executantului cu privire la depozitarea şi eliminarea deşeurilor, măsurilor de protecţie şi prim ajutor etc.
* depozitarea materialelor se face in spatii si incinte special organizate si amenajate in acest scop, imprejmuite si asigurate impotriva accesului neautorizat. Constructorul are obligatia de a amenaja, dota si intretine corespunzator zonele de depozitare in locatia pusa la dispozitie de beneficiar, de a organiza descarcarea/incarcarea si manipularea materialelor, de a asigura gestiunea tuturor bunurilor aprovizionate pentru realizarea lucrarii.
* depozitele constau in spatii libere, delimitate prin imprejmuire cu gard si porti de acces dotate cu sisteme de inchidere si incuiere – pentru materialele care permit depozitarea in spatii deschise, precum si din containere magazii metalice – pentru materiale si alte bunuri care necesita astfel de conditii de inmagazinare. Produsele chimice, precum si produsele inflamabile si/sau explozibile vor fi identificate, iar pentru acestea se vor prevedea spatii separate si conditii specifice de depozitare astfel incat sa fie asigurate conditiile de securitate corespunzatoare;
* depozitarea materialelor se va face ordonat, pe sortimente si tipo-dimensiuni, astfel incat sa se excluda pericolul de răsturnare, rostogolire, incendiu, explozii etc, dimensiunile si greutatea stivelor vor asigura stabilitatea acestora;
* pentru efectuarea operatiilor de manipulare, transport si depozitare, conducatorul locului de munca care conduce operatiile, stabileste masurile de securitate necesare si supravegheaza permanent desfasurarea acestora respectand prevederile Normelor metodologice de aplicare a Legii securitatii si sanatatii in munca nr. 319/2006. Operatiunile de incarcare-descarcare se vor executa numai sub conducerea unui resposabil, instruit pentru acest scop si cunoscator al masurilor de securitate şi sănătate în muncă. Descarcarea se va face in mod ordonat, materialele asezandu-se dupa specificul lor in gramezi sau stive;
* reducerea vitezei de circulaţie pe drumurile publice a vehiculelor grele pentru transportul materialelor;
* stropirea cu apă a pământului excavat şi a deşeurilor de construcţie depozitate temporar în amplasament, în perioadele lipsite de precipitaţii;
* interzicerea eliminării necontrolate a deşeurilor în zonele din vecinătate;
* interzicerea accesului utilajelor mobile sau a vehiculelor aferente şantierului în zonele din vecinătate;
* remedierea imediată a perimetrelor cu sol contaminat ca urmare a eventualelor pierderi accidentale de produse petroliere şi eliminarea solului contaminat prin operatori autorizaţi;
* în cazul implicării unor terţe părţi în lucrările de construcţie se vor prevedea clauze contractuale cu privire la responsabilităţile ce revin acestora pentru protecţia mediului în amplasament şi în împrejurimi;
* ţinerea evidenţei gestiunii deşeurilor rezultate în perioada de realizare a lucrărilor de investiții, corespunzător codurilor de deşeuri prevăzute în anexa nr. 2 a HG 856/2002 *privind evidența gestiunii deșeurilor și pentru aprobarea listei cuprinzând deșeurile, inclusiv deșeurile periculoase*;
* predarea deșeurilor rezultate în timpul lucrărilor de investiții va fi făcută doar în baza unor contracte încheiate cu agenţi economici autorizaţi pentru activitatea de colectare/transport/eliminare/valorificare;
* se interzice depozitarea deşeurilor, de orice fel, în alte locaţii decât cele autorizate şi în condiţii care contravin normelor de protecţie a mediului şi a sănătăţii populaţiei, evitând degradarea prin depozitare îndelungată;
* menţinerea zonei de lucru în stare de curăţenie, în special pentru a evita antrenarea deşeurilor de către apele meteorice şi/sau curenţii de aer;
* toate echipamentele de lucru trebuie să respecte standardele referitoare la emisiile de zgomot, *privind limitarea nivelului emisiilor de zgomot în mediu*, produs de echipamentele destinate utilizării în exteriorul clădirilor;
* înainte de începerea oricăror lucrări se vor lua toate măsurile P.S.I ce se impun pentru executarea lucrărilor în condiţii de siguranţă;
* reconstrucţia ecologică: se va executa la finalizarea lucrărilor de investiţii, prin eliberarea completă a suprafeţelor aferente organizărilor de şantier, refacerea mediului deteriorat şi redarea acestora la funcţiunea iniţială;
* copertarea suprafeţelor de teren decopertate, cu stratul de sol vegetal fertil (30 cm adâncime, acolo unde există) care a fost îndepărtat de pe culoarele și platformele de lucru, depozitat temporar separat de restul materialului litologic;
* după realizarea lucrărilor de montare a conductelor, refacerea și aducerea la starea inițială, a șanțurilor de pământ sau betonate, având în vedere asigurarea adâncimii, pantei de scurgere a apelor pluviale și continuității acestora;
* pentru perioadele in care lucrarile nu pot fi executate datorita conditiilor meteo nefavorabile suspendarea activitatii de constructie se va face in conformitate cu legislatia in vigoare, prin anuntarea beneficiarului de catre constructor si ISC – Neamt, prin luarea masurilor care se impun.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292 din 3 decembrie 2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292 din 3 decembrie 2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292 din 3 decembrie 2018, privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**DIRECTOR EXECUTIV,**

**Iulian JUGAN**

 **Întocmit,**

**Șef Serviciu A.A.A.,**

**Monica ISOPESCU**